पाकिस्तान को 10 करोड़ डॉलर की सहायता देगा ईरान  
पाकिस्तान में बाढ़ग्रस्त इलाकों में प्रभावित हुए लोगों की सहायता करने के लिए ईरान 10 करोड़ डॉलर की वित्तीय सहायता प्रदान करेगा।
पाकिस्तान में बाढ़ग्रस्त इलाकों में प्रभावित हुए लोगों की सहायता करने के लिए ईरान 10 करोड़ डॉलर की वित्तीय सहायता प्रदान करेगा। ऑनलाइन न्यूज एजेंसी के मुताबिक ईरान के आंतरिक मंत्री मुस्ताफा मोहम्मद नजर ने रविवार को तेहरान में पाकिस्तान के प्रधानमंत्री यूसुफ रजा गिलानी के साथ बैठक के दौरान वित्तीय सहायता की घोषणा की।  नजर ने गिलानी को बताया कि वह एक सप्ताह के भीतर पाकिस्तान का दौरा करेंगे और इस दौरान वह प्रभावित लोगों के बीच राहत सामग्री का वितरण भी करेंगे। उल्लेखनीय है कि पाकिस्तान के दक्षिणी सिंध प्रांत में मूसलाधार बारिश की वजह से आई बाढ़ के कारण 140 से अधिक लोगों की मौत हो चुकी है और लगभग 40 लाख लोग बेघर हो चुके हैं।